Bhojpuri Cinema: ढाबे पर खाना खाने पहुंचीं काजल राघवानी का खेसारी लाल यादव ने यूं जीता दिल, वायरल हुआ Video  
खेसारी लाल का वीडियो हुआ वायरल
काजल राघवानी भी आईं नजर
भोजपुरी वीडियो ने यूट्यूब पर मचा रखी है धूम
भोजपुरी सिनेमा (Bhojpuri Cinema) की सुपरहिट रोमांटिक जोड़ी खेसारी लाल यादव (Khesari Lal Yadav) और काजल राघवानी (Kajal Raghwani) के नए वीडियो ने यूट्यूब (YouTube) पर धूम मचा रखी है. खेसारी लाल यादव और काजल राघवानी की भोजपुरी फिल्म (Bhojpuri Film) 'बलम जी लव यू (Balam Ji Love You)' का सॉन्ग 'इश्क बड़ा फकीरा रे' यूट्यूब पर छाया हुआ है और इसमें खेसारी-काजल की केमिस्ट्री को खूब पसंद किया जा रहा है. भोजपुरी (Bhojpuri) की इस सुपरहिट जोड़ी का सॉन्ग दो दिन पहले रिलीज हुआ था और इसे अभी तक यूट्यूब पर आठ लाख से ज्यादा बार देखा जा चुका है. 

भोजपुरी फिल्म (Bhojpuri Film) 'बलमजी लव यू (Balam Ji Love you)' के इस सॉन्ग में खेसारी लाल यादव (Khesari Lal Yadav) और काजल राघवानी (Kajal Raghwani) लीड रोल में हैं. इस सॉन्ग को ओम झा, शिशिर पांडेय और हनी बी ने गाया है. इस सॉन्ग के लिरिक्स प्रेमांशु सिंह ने लिखे हैं और इसका म्यूजिक ओम झा ने दिया है. 'बलमजी लव यू' में खेसारी लाल यादव, अशोक समर्थ, काजल राघवानी, अक्षरा सिंह, शुभी शर्मा, स्मृति सिन्हा और संजय महानंद लीड रोल में हैं.  'बलम जी लव यू' को प्रेमांशु सिंह ने डायरेक्ट किया है.
A post shared by Khesari Lal Yadav (@khesari_yadav) on Apr 2, 2019 at 6:21am PDT
भोजपुरी सुपरस्टार खेसारी लाल यादव ईद (Eid) पर सलमान खान की फिल्म 'भारत (Bharat)' से टक्कर लेने जा रहे हैं. ईद पर खेसारी लाल यादव की 'कुली नं. 1' रिलीज होने जा रही है. अब भोजपुरी एक्टर खेसारी लाल यादव ने ‘कुली नं.1' को ईद पर रिलीज करने का फैसला लिया है. दिलचस्प यह है कि पिछली ईद पर भोजपुरी के जुबली स्टार दिनेश लाल यादव निरहुआ की 'बॉर्डर' रिलीज हुई थी और इस फिल्म में निरहुआ के साथ आम्रपाली दुबे भी थीं.